text: • загадчыца аддзялення камп'ютарнай тамаграфіі Ірына Гайдаль, рэнтгенэндаваскулярны хірург Максім Цыбульскі,
  Медыкі РНПЦ траўматалогіі і артапедыі, а таксама Рэспубліканскага цэнтра дзіцячай анкалогіі і гематалогіі падтрымалі затрыманых калег з РНПЦ "Кардыялогія".
  У тэлеграм-канале @motolkohelp з'явілася фатаграфія, зробленая падчас канцэрта. На ёй відаць, што зала амаль пустая. Суразмоўца паведаміў адміністратару канала, што налічыў у зале восем чалавек.
  Сёння яго павінны былі выпусціць пасля 30 сутак на Акрэсціна. Як стала вядома @motolkohelp, на Эдуарда СК завёў крымінальную справу. На свабоду ён не выйшаў.
  Звольненыя дзеячы культуры зладзілі флэшмоб у вялікай зале філармоніі. Перад канцэртам яны выйшлі да сцэны з плакатамі "Мы не рабы", "Культура супраць гвалту", пасля чаго выйшлі пад скандаванне гледачоў "Жыве Беларусь!".
  Лукашка пракаментаваў дзеянні сілавікоў пры разгоне пратэстаў у Менску ў нядзелю, 25 кастрычніка. Паводле яго слоў, гэта ён аддаў загад урывацца ў кватэры менчукоў і сілай выцягваць адтуль дэманстрантаў, паведамляе СТБ.
  — Не мы былі ініцыятарамі. Вы бачылі, што было ў мінулую нядзелю. Карцінкі няма, хадзілі, хадзілі па Менску. Мэта была захапіць цэнтр, у цэнтр не пусцілі. Змярканне — пайшлі на аддзелы міліцыі. Пайшлі, што самае страшнае, у спальныя раёны. Цёмна, людзі перапужаныя. Хтосьці а сёмай гадзіне выйшлі з дзеткамі на вуліцу. Гэта што, нармальна, калі натоўп п'яны, ашалелы, праколаты наркотыкамі, пракураны і прапіты, сотні чалавек, рынуліся ў гэтыя раёны?
  Што трэба было рабіць міліцыі? Гэта быў мой загад для таго, каб засцерагчы людзей. Пачалі ўскрываць кватэры, рынуліся ў гэтыя кватэры. Прыйшлося з кватэр выцягваць гэтых наркаманаў. Гэта ненармальна, гэта недапушчальна, Валерый Палыч. Таму пачынаем працаваць, — запатрабаваў Лукашка, звяртаючыся да кіраўніка Савета бяспекі Вакульчыка.
  26 кастрычніка многія беларускія студэнты вырашылі далучыцца да нацыянальнай забастоўкі. Хтосьці ладзіў акцыі ў сценах сваіх ВНУ, іншыя выходзілі пратэставаць на вуліцы Менска. Частку студэнтаў затрымалі.